กฎกระทรวงการขอรับและการออกใบอนุญาตตรวจสอบหรือรับรอง พ.ศ. 2565กฎกระทรวง การขอรับและการออกใบอนุญาตตรวจสอบหรือรับรอง พ.ศ. ๒๕๖๕อาศัยอำนาจตามความในมาตรา ๖ วรรคหนึ่ง มาตรา ๙ วรรคสี่ มาตรา ๙/๓ วรรคสาม และมาตรา ๙/๔ วรรคสอง แห่งพระราชบัญญัติโรงงาน พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติโรงงาน (ฉบับที่ ๒) พ.ศ. ๒๕๖๒ รัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้มาตรา 1 ข้อ ๑ ผู้ซึ่งมีคุณสมบัติและไม่มีลักษณะต้องห้ามตามมาตรา ๙/๑ หรือมาตรา ๙/๒ แล้วแต่กรณี ที่ประสงค์จะเป็นผู้ตรวจสอบเอกชน ให้ยื่นคำขอรับใบอนุญาตตรวจสอบหรือรับรองต่อผู้อนุญาต พร้อมด้วยข้อมูล เอกสาร หรือหลักฐาน ตามที่ระบุไว้ในแบบคำขอรับใบอนุญาตตรวจสอบหรือรับรองมาตรา 2 ข้อ ๒ การออกใบอนุญาตตรวจสอบหรือรับรองให้ดำเนินการตามขั้นตอนและระยะเวลา ดังต่อไปนี้ (๑) เมื่อได้รับคำขอรับใบอนุญาตตรวจสอบหรือรับรอง ให้พนักงานเจ้าหน้าที่ออกใบรับคำขอให้แก่ผู้ยื่นคำขอ และดำเนินการตรวจสอบคำขอ ความถูกต้องและครบถ้วนของข้อมูล เอกสาร หรือหลักฐาน ตามที่ระบุไว้ในแบบคำขอตามข้อ ๑ (๒)มาตรา 2 ในกรณีที่คำขอรับใบอนุญาตตรวจสอบหรือรับรองไม่ถูกต้องหรือยังขาดข้อมูล เอกสาร หรือหลักฐานใด ให้พนักงานเจ้าหน้าที่บันทึกความบกพร่องนั้นไว้และแจ้งให้ผู้ยื่นคำขอดำเนินการแก้ไขคำขอ หรือจัดส่งข้อมูล เอกสาร หรือหลักฐานเพิ่มเติมให้ถูกต้องและครบถ้วนภายในระยะเวลาที่กำหนดมาตรา 2 ถ้าการยื่นคำขอมิได้ดำเนินการโดยวิธีการทางอิเล็กทรอนิกส์ผ่านระบบเครือข่ายอิเล็กทรอนิกส์ของกรมโรงงานอุตสาหกรรม ให้พนักงานเจ้าหน้าที่และผู้ยื่นคำขอลงนามไว้ในบันทึกนั้นด้วย ในกรณีที่ผู้ยื่นคำขอไม่ดำเนินการตามที่พนักงานเจ้าหน้าที่ได้แจ้งดังกล่าว ให้ถือว่าผู้ยื่นคำขอไม่ประสงค์จะให้ดำเนินการต่อไปมาตรา 2 และให้พนักงานเจ้าหน้าที่จำหน่ายเรื่องออกจากสารบบ ในกรณีที่คำขอ ข้อมูล เอกสาร หรือหลักฐานถูกต้องและครบถ้วน ให้พนักงานเจ้าหน้าที่จัดทำรายงานผลการตรวจสอบดังกล่าวเสนอต่อผู้อนุญาตภายในสิบห้าวันนับแต่วันที่ได้รับคำขอ ข้อมูล เอกสาร หรือหลักฐานถูกต้องและครบถ้วน (๓) การพิจารณาอนุญาตหรือไม่อนุญาตมาตรา 2 ผู้อนุญาตต้องดำเนินการให้แล้วเสร็จภายในเจ็ดวันนับแต่วันที่ได้รับรายงานผลการตรวจสอบตาม (๒) (๔) ภายในเจ็ดวันนับแต่วันที่สิ้นสุดการพิจารณาตาม (๓) ให้ผู้อนุญาตแจ้งผลการพิจารณาให้ผู้ยื่นคำขอรับใบอนุญาตตรวจสอบหรือรับรองทราบ (๕) ในกรณีที่ผู้อนุญาตเห็นควรออกใบอนุญาตตรวจสอบหรือรับรองมาตรา 2 ให้แจ้งผู้ยื่นคำขอรับใบอนุญาตตรวจสอบหรือรับรองมาชำระค่าธรรมเนียมใบอนุญาตตรวจสอบหรือรับรองภายในเจ็ดวันนับแต่วันที่ได้รับแจ้งคำสั่งตาม (๔) เมื่อผู้ยื่นคำขอได้ชำระค่าธรรมเนียมแล้วมาตรา 2 ให้ผู้อนุญาตออกใบอนุญาตตรวจสอบหรือรับรองแก่ผู้ยื่นคำขอภายในเจ็ดวันนับแต่วันที่ได้รับชำระค่าธรรมเนียมใบอนุญาตตรวจสอบหรือรับรอง ในกรณีที่ผู้ยื่นคำขอไม่ชำระค่าธรรมเนียมใบอนุญาตตรวจสอบหรือรับรองภายในระยะเวลาดังกล่าว ให้ถือว่าผู้ยื่นคำขอไม่ประสงค์จะรับใบอนุญาตตรวจสอบหรือรับรองมาตรา 2 และให้ผู้อนุญาตจำหน่ายเรื่องออกจากสารบบ (๖) ในกรณีที่ผู้อนุญาตเห็นควรไม่ออกใบอนุญาตตรวจสอบหรือรับรอง ให้แจ้งเหตุผลในการออกคำสั่งและสิทธิในการอุทธรณ์คำสั่งแก่ผู้ยื่นคำขอทราบด้วยมาตรา 3 ข้อ ๓ การนับระยะเวลาตามข้อ ๒ ไม่รวมถึงระยะเวลาที่พนักงานเจ้าหน้าที่ได้แจ้งให้ผู้ยื่นคำขอรับใบอนุญาตตรวจสอบหรือรับรองดำเนินการแก้ไขคำขอ หรือจัดส่งข้อมูล เอกสาร หรือหลักฐานเพิ่มเติมตามข้อ ๒ (๒) ให้ถูกต้องและครบถ้วนภายในระยะเวลาที่กำหนดมาตรา 4 ข้อ ๔ การเปลี่ยนแปลงแก้ไขชื่อ นามสกุล หรือชื่อนิติบุคคลของผู้ตรวจสอบเอกชน ให้ผู้ตรวจสอบเอกชนยื่นคำขอเปลี่ยนแปลงแก้ไข พร้อมด้วยข้อมูล เอกสาร หรือหลักฐานตามที่ระบุไว้ในแบบคำขอเปลี่ยนแปลงแก้ไขชื่อ นามสกุล หรือชื่อนิติบุคคล ในการนี้ ต้องส่งใบอนุญาตตรวจสอบหรือรับรองฉบับเดิมมาพร้อมกับการยื่นคำขอด้วยมาตรา 5 ข้อ ๕ การพิจารณาคำขอตามข้อ ๔ ให้ดำเนินการตามขั้นตอนและระยะเวลา ดังต่อไปนี้ (๑) กรณีที่ผู้ตรวจสอบเอกชนเป็นบุคคลธรรมดา ให้ผู้อนุญาตยกเลิกใบอนุญาตตรวจสอบหรือรับรองฉบับเดิมและออกใบอนุญาตตรวจสอบหรือรับรองฉบับใหม่โดยให้มีสาระสำคัญตามใบอนุญาตตรวจสอบหรือรับรองฉบับเดิมมาตรา 5 เว้นแต่รายการที่มีเปลี่ยนแปลงแก้ไขให้ระบุตามคำขอ ทั้งนี้ ให้แล้วเสร็จภายในสิบห้าวันนับแต่วันที่ได้รับคำขอ เมื่อดำเนินการแล้วเสร็จให้แจ้งให้ผู้ยื่นคำขอมารับใบอนุญาตตรวจสอบหรือรับรองภายในเจ็ดวันนับแต่วันที่ดำเนินการแล้วเสร็จ (๒) กรณีที่ผู้ตรวจสอบเอกชนเป็นนิติบุคคลมาตรา 5 ให้ผู้อนุญาตบันทึกการเปลี่ยนแปลงแก้ไขดังกล่าวในใบอนุญาตตรวจสอบและรับรองฉบับเดิม ทั้งนี้ ให้แล้วเสร็จภายในสิบห้าวันนับแต่วันที่ได้รับคำขอ เมื่อดำเนินการแล้วเสร็จให้แจ้งให้ผู้ยื่นคำขอมารับใบอนุญาตตรวจสอบหรือรับรองภายในเจ็ดวันนับแต่วันที่ดำเนินการแล้วเสร็จมาตรา 6 ข้อ ๖ ในกรณีที่ผู้ตรวจสอบเอกชนซึ่งเป็นนิติบุคคลมีการเปลี่ยนแปลงหุ้นส่วนผู้จัดการ กรรมการ หรือสมาชิกในคณะผู้บริหารของนิติบุคคล ซึ่งเป็นบุคคลตามมาตรา ๙/๒ ก. (๒) ให้แจ้งต่อพนักงานเจ้าหน้าที่เพื่อตรวจสอบก่อนการปรับปรุงข้อมูลมาตรา 7 ข้อ ๗ ในปีที่ใบอนุญาตตรวจสอบหรือรับรองจะสิ้นอายุ ผู้ตรวจสอบเอกชนซึ่งเป็นบุคคลธรรมดาจะต้องเข้ารับการอบรมทบทวนความรู้ตามที่กรมโรงงานอุตสาหกรรมกำหนด ก่อนยื่นคำขอต่ออายุใบอนุญาตตรวจสอบหรือรับรองตามข้อ ๘มาตรา 8 ข้อ ๘ ผู้ตรวจสอบเอกชนที่ประสงค์จะขอต่ออายุใบอนุญาตตรวจสอบหรือรับรอง ให้ยื่นคำขอต่ออายุใบอนุญาตตรวจสอบหรือรับรองต่อผู้อนุญาต พร้อมด้วยข้อมูล เอกสาร หรือหลักฐาน ตามที่ระบุไว้ในแบบคำขอ ก่อนวันที่ใบอนุญาตสิ้นอายุไม่น้อยกว่าสี่สิบห้าวัน ทั้งนี้ ในการพิจารณาคำขอ เว้นแต่กำหนดระยะเวลาการพิจารณามาตรา 8 ให้นำความในข้อ ๒ มาใช้บังคับด้วยโดยอนุโลม ในกรณีที่ผู้ตรวจสอบเอกชนไม่ได้ยื่นคำขอต่ออายุใบอนุญาตตรวจสอบหรือรับรองภายในระยะเวลาที่กำหนดตามวรรคหนึ่ง และประสงค์จะเป็นผู้ตรวจสอบเอกชนต่อไป ให้ดำเนินการขอรับใบอนุญาตตรวจสอบหรือรับรองใหม่มาตรา 8 การอนุญาตให้ต่ออายุใบอนุญาตตรวจสอบหรือรับรองให้ออกเป็นใบอนุญาตตรวจสอบหรือรับรองฉบับใหม่มาตรา 9 ข้อ ๙ ในกรณีที่ใบอนุญาตตรวจสอบหรือรับรองสูญหาย ชำรุดในสาระสำคัญ หรือถูกทำลาย ให้ผู้ตรวจสอบเอกชนยื่นคำขอรับใบแทนใบอนุญาตตรวจสอบหรือรับรองต่อผู้อนุญาตภายในสิบห้าวันนับแต่วันที่ทราบถึงการสูญหาย ชำรุด หรือถูกทำลาย แล้วแต่กรณี ในการนี้ ให้ส่งคืนใบอนุญาตตรวจสอบหรือรับรองฉบับเดิมที่ชำรุดมาพร้อมกับคำขอด้วยมาตรา 9 ทั้งนี้ การพิจารณาออกใบแทนใบอนุญาตตรวจสอบหรือรับรองให้นำความในข้อ ๒ มาใช้บังคับด้วยโดยอนุโลม การออกใบแทนใบอนุญาตตรวจสอบหรือรับรองตามวรรคหนึ่ง ให้ผู้อนุญาตออกใบอนุญาตตรวจสอบหรือรับรองฉบับใหม่ โดยมีสาระสำคัญตามใบอนุญาตตรวจสอบหรือรับรองฉบับเดิม และให้ระบุคำว่า "ใบแทน"มาตรา 9 ไว้ที่ด้านบนของใบอนุญาตตรวจสอบหรือรับรองมาตรา 10 ข้อ ๑๐ การยื่นคำขอ การแจ้ง การชำระค่าธรรมเนียมใบอนุญาตตรวจสอบหรือรับรอง และการอนุญาตหรือไม่อนุญาตตามที่ระบุไว้ในกฎกระทรวงนี้ ให้ดำเนินการโดยวิธีการทางอิเล็กทรอนิกส์ผ่านระบบเครือข่ายอิเล็กทรอนิกส์ของกรมโรงงานอุตสาหกรรมเป็นหลักมาตรา 10 ในกรณีที่ไม่สามารถดำเนินการหรือมีเหตุอื่นใดทำให้ไม่สามารถดำเนินการโดยวิธีการทางอิเล็กทรอนิกส์ได้ ให้การดำเนินการดังกล่าวกระทำ ณ กรมโรงงานอุตสาหกรรมมาตรา 11 ข้อ ๑๑ คำขอรับใบอนุญาตตรวจสอบหรือรับรอง ใบอนุญาตตรวจสอบหรือรับรอง คำขอเปลี่ยนแปลงแก้ไขชื่อ นามสกุล หรือชื่อนิติบุคคล คำขอต่ออายุใบอนุญาตตรวจสอบหรือรับรอง และคำขอรับใบแทนใบอนุญาตตรวจสอบหรือรับรอง ให้เป็นไปตามแบบที่อธิบดีกรมโรงงานอุตสาหกรรมกำหนดโดยประกาศในราชกิจจานุเบกษาให้ไว้ ณ วันที่ ๗ กรกฎาคม พ.ศ. ๒๕๖๕ สุริยะ จึงรุ่งเรืองกิจ รัฐมนตรีว่าการกระทรวงอุตสาหกรรมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๙ วรรคสาม แห่งพระราชบัญญัติโรงงาน พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติโรงงาน (ฉบับที่ ๒) พ.ศ. ๒๕๖๒ บัญญัติให้ผู้ตรวจสอบเอกชนต้องได้รับใบอนุญาตตรวจสอบหรือรับรองจากผู้อนุญาต ซึ่งมาตรา ๙ วรรคสี่ มาตรา ๙/๓ วรรคสาม และมาตรา ๙/๔วรรคสอง บัญญัติให้การขอรับและการออกใบอนุญาตตรวจสอบหรือรับรอง การขอต่ออายุและการอนุญาตให้ต่ออายุใบอนุญาตตรวจสอบหรือรับรอง และการขอรับและการออกใบแทนใบอนุญาตตรวจสอบหรือรับรอง เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้